...Генрык Айзенштэйн (артыст Віктар Бажэнаў), сур'ёзны, з добрымі манерамі, культурны буржуа... залгаўся. Ён размаўляе з чароўнай жонкай Разаліндай (артыстка Людміла Станевіч) і, здаецца, забывае, з кім гаворыць і аб чым. Бо яго думкі – далёка ад раскошных пакояў яго дома (мастакі С. Кошкін і Яўген Ждан). Яны нават не ў турме, куды гэтым вечарам Генрыка павінны пасадзіць за хуліганства, якое ён здзейсніў у час палявання. У яго галаве лунаюць думкі пра нейкую жанчыну, з якой Генрык нядаўна блізка пазнаёміўся. Імя гэтай жанчыны час ад часу зрываецца з языка Айзенштэйна, вельмі здзіўляючы Разалінду.